Damon Heta

Damon Heta (s. 10. elokuuta 1987 Perth) on australialainen dartsinpelaaja, joka on pelannut PDC-liiton alaisuudessa vuodesta 2020.

Ura 
Heta pääsi Australian karsintojen kautta PDC:n World Series of Darts -turnauskiertueen Australian osakilpailuihin vuosina 2014, 2016, 2018 ja 2019. Vuoden 2019 Brisbane Darts Masters -turnauksessa Hetasta tuli ensimmäinen ilman PDC Tour -korttia oleva pelaaja joka voitti World Series -turnauksen, voitettuaan turnauksessa sensaatiomaisesti maailmanhuiput James Waden, Simon Whitlockin, Gary Andersonin ja loppuottelussa Rob Crossin.

Vuoden 2020 alussa Heta debytoi maailmanmestaruuskisoissa, ja tammikuussa hän sai myös PDC Tour -kortin. Heta on selviytynyt neljästi major-turnauksen puolivälieriin (Grand Slam of Darts 2020, Players Championship Finals 2020, UK Open 2022 ja World Matchplay 2023). Vuonna 2022 Heta voitti Australian maajoukkueen historian ensimmäisen World Cup of Darts -tittelin yhdessä Simon Whitlockin kanssa päihittämällä loppuottelussa Walesin maajoukkueen Gerwyn Pricen ja Jonny Claytonin.

Lähteet 

Australialaiset dartsinpelaajat
Vuonna 1987 syntyneet
Elävät henkilöt